
Par grozījumiem 24.04.2024. rīkojumā Nr. 1-1/115
“Par sākotnējo profesionālās kompetences pilnveides
programmu paraugu un to mācību metodiku
speciālo zināšanu bērnu tiesību aizsardzības jomā apstiprināšanu”

2024. gada 24. aprīlī ar Bērnu aizsardzības centra vadītāja rīkojumu Nr. 1-1/115 “Par sākotnējo profesionālās kompetences pilnveides programmu paraugu un to mācību metodiku speciālo zināšanu bērnu tiesību aizsardzības jomā apstiprināšanu” (turpmāk – Rīkojums Nr. 1-1/115) tika apstiprināti seši sākotnējo profesionālās kompetences pilnveides programmu speciālo zināšanu apguvei bērnu tiesību aizsardzības jomā paraugi un mācību metodikas (turpmāk – Mācību programma), tostarp Mācību programma tiesnešiem, prokuroriem un advokātiem un Mācību programma notāriem, tiesu izpildītājiem, Bērnu aizsardzības centra un pašvaldību administratīvo komisiju amatpersonām.

Bērnu aizsardzības centrs, izvērtējot ar profesionālās kompetences pilnveides speciālo zināšanu bērnu tiesību aizsardzības jomā apguvi saistītos aspektus, secināja, ka notāru, tiesu izpildītāju, Bērnu aizsardzības centra un pašvaldību administratīvo komisiju amatpersonu grupa ir skaitliski neliela un tamdēļ mācību organizētājiem ir ierobežotas iespējas nokomplektē mācību grupas un savlaicīgi nodrošināt attiecīgajai mērķa grupai Mācību programmas apguvi. Kārtējo profesionālās kompetences pilnveides programmu tiesneši, prokurori, advokāti, notāri, tiesu izpildītāji, Bērnu aizsardzības centra un pašvaldību administratīvo komisiju amatpersonas jau tagad apgūst pēc vienotas programmas.

Lai nodrošinātu Mācību programmas notāru, tiesu izpildītāju, Bērnu aizsardzības centra un pašvaldību administratīvo komisiju amatpersonām savlaicīgas apguves iespējamību, Bērnu aizsardzības centrs ir izstrādājis un saskaņojis ar Labklājības ministriju
 jaunu Mācību programmu tiesnešiem, prokuroriem, advokātiem, notāriem, tiesu izpildītājiem, Bērnu aizsardzības centra amatpersonām un darbiniekiem un pašvaldību administratīvo komisiju amatpersonām.

Ņemot vērā minēto un pamatojoties uz Ministru kabineta 2024. gada 16. aprīļa noteikumu Nr. 241 “Noteikumi par kārtību, kādā apgūstamas speciālās zināšanas bērnu tiesību aizsardzības jomā, šo zināšanu saturu un apjomu” 11. punktu:

1. Veikt Rīkojumā Nr. 1-1/115 šādus grozījumus:

1.1. Izteikt Rīkojuma Nr. 1-1/115 1.1. apakšpunktu šādā redakcijā:

“1.1. profesionālās kompetences pilnveides programma speciālo zināšanu apguvei bērnu tiesību aizsardzības jomā tiesnešiem, prokuroriem, advokātiem, notāriem, tiesu izpildītājiem, Bērnu aizsardzības centra amatpersonām un darbiniekiem un pašvaldību administratīvo komisiju amatpersonām;”;

1.2. Svītrot Rīkojuma Nr. 1-1/115 1.2. apakšpunktu.

2. Noteikt, ka mācību īstenošana tām mācību grupām, kuras uzsākušas apmācības līdz šī rīkojuma spēkā stāšanas dienai ir pabeidzama atbilstoši Rīkojuma Nr. 1-1/115 1.1. vai 1.2. apakšpunktā apstiprinātajām Mācību programmām.

Pielikumā:
1. Sākotnējās profesionālās kompetences pilnveides programmas speciālo zināšanu apguvei bērnu tiesību aizsardzības jomā tiesnešiem, prokuroriem, advokātiem, notāriem, tiesu izpildītājiem, Bērnu aizsardzības centra amatpersonām un darbiniekiem un pašvaldību administratīvo komisiju amatpersonām paraugs un tās metodika uz 44 lpp.;

2. Pārbaudes jautājumi tiesnešiem, prokuroriem, advokātiem, notāriem, tiesu izpildītājiem, Bērnu aizsardzības centra amatpersonām un darbiniekiem un pašvaldību administratīvo komisiju amatpersonām uz 7 lpp.
	Vadītājs
	Gunita Kovaļevska


Pučka 28633851

inga.pucka@bac.gov.lv 
� Labklājības ministrijas 2026. gada 18. maija vēstule Nr. 33-1-0402/792 par sākotnējās profesionālās kompetences pilnveides programmas un mācību metodikas speciālo zināšanu apguvei bērnu tiesību aizsardzības jomā saskaņošanu.

